section_heading: Patrijarh Aleksij II. moskovski
paragraph_text: Vaše godišnje okupljanje naziva se «hodočašćem povjerenja na zemlji». Za vas mlade, kao i za sve, vrlo je važno gledati na život kao na hodočašće koje se odvija u povjerenju u Boga. Potrudimo se prisjetiti kratkoće zemaljskog puta. Svatko od nas može reći s Davidom, svetim psalmistom: «Ja sam došljak na zemlji, zapovijedi svoje nemoj od mene skrivati!» (Ps 119, 19) Svijest o tome da smo došljaci na zemlji sama po sebi uopće nije pesimistična niti izražava osjećaj beznađa.